
VIEŠOSIOS ĮSTAIGOS SEDOS PIRMINĖS SVEIKATOS PRIEŽIŪROS CENTRO
DARBUOTOJŲ DARBO APMOKĖJIMO TVARKOS APRAŠAS
I SKYRIUS
[bookmark: bookmark0][bookmark: bookmark1]BENDROSIOS NUOSTATOS
1. Viešosios įstaigos Sedos pirminės sveikatos priežiūros centro (toliau - Įstaiga) darbuotojų darbo apmokėjimo tvarkos aprašas (toliau - Aprašas) reglamentuoja Įstaigos darbuotojų darbo užmokesčio sandarą, jo nustatymo principus ir mokėjimo tvarką.
2. Aprašas parengtas vadovaujantis Lietuvos Respublikos darbo kodekso, Lietuvos Respublikos sveikatos priežiūros įstaigų įstatymo, Lietuvos nacionalinės sveikatos sistemos Šakos kolektyvinės sutarties nuostatomis, viešosios įstaigos Sedos pirminės sveikatos priežiūros centro įstatais ir kitais teisės aktais.
3. Aprašas nustato vienodą darbo užmokestį už tokį patį ar lygiavertį darbą visiems Įstaigos darbuotojams, nepriklausomai nuo jų lyties, rasės, pažiūrų, dalyvavimo ar nedalyvavimo profesinės sąjungos veikloje, ar kitų Lietuvos Respublikos lygių galimybių įstatyme nustatytų pagrindų.
4. Aprašas garantuoja vienodas darbo apmokėjimo ir darbo užmokesčio nustatymo sąlygas darbuotojams, dirbantiems visą darbo laiką ir darbuotojams, dirbantiems ne viso darbo laiko sąlygomis. Darbuotojams, dirbantiems ne viso darbo laiko sąlygomis, darbo užmokestis apskaičiuojamas pagal tai pačiai pareigybei nustatytą darbo užmokesčio dydžio minimalią ir maksimalią ribas proporcingai dirbtam laikui.
5. Įstaigos vyriausiasis gydytojas tvirtina darbuotojų pareigybių aprašymus, o įstaigos vadovo pareigybės aprašymą tvirtina Savivaldybės meras.
6. Aprašas tvirtinamas Įstaigos vyriausiojo gydytojo įsakymu, suderinus su Įstaigos Stebėtojų taryba. Prieš tvirtinant ar keičiant Aprašą užtikrinamas darbuotojų informavimas ir konsultavimas DK nustatyta tvarka. Kai Įstaigoje nėra darbdavio lygmens kolektyvinės sutarties, šis Aprašas (ir jo pakeitimai) derinamas su Įstaigoje veikiančia profesine sąjunga; jeigu veikia kelios profesinės sąjungos – derinimo procedūros vykdomos su profesinių sąjungų jungtine atstovybe arba su profesinių sąjungų narių išrinkta atstovaujančia profesine sąjunga. Jei profesinės sąjungos nesudaro jungtinės atstovybės ar neišrenka atstovaujančios profesinės sąjungos, Aprašas tvirtinamas be privalomo suderinimo su profesinėmis sąjungomis, tačiau užtikrinant DK informavimo ir konsultavimo procedūras.
7. Konkretų kiekvieno darbuotojo darbo užmokesčio dydį ir kitas sąlygas su kiekvienu darbuotoju atskirai sudaromoje darbo sutartyje nustato Įstaigos vyriausiasis gydytojas, vadovaudamasis lygiateisiškumo principu, šiame Apraše nustatytais kriterijais bei kitais Lietuvos Respublikoje ir Įstaigoje galiojančiais teisės aktais.
8. Apraše vartojamos sąvokos ir jų apibrėžimai: 
8.1.  darbuotojas – fizinis asmuo, įsipareigojęs atlygintinai atlikti darbo funkciją pagal darbo sutartį su Įstaiga; 
8.2. darbo užmokestis – visos darbuotojo pajamos, gaunamos už darbą, atliekamą Įstaigoje pagal darbo sutartį t. y. pagrindinis darbo užmokestis, pastovioji darbo užmokesčio dalis, priemokos ir vienkartinės piniginės išmokos; 
8.3. darbo užmokesčio bazinis dydis – dydis, prilygintas praėjusių metų Lietuvos Respublikos Vyriausybės nustatytai minimaliajai mėnesinei algai (MMA), vadovaujantis Lietuvos nacionalinės sveikatos sistemos Šakos kolektyvinės sutarties nuostatomis; 
8.4. priemoka – darbo užmokesčio sudedamoji dalis, kuri gali būti mokama už vadovaujamą darbą, papildomų užduočių atlikimą, kai atliekamos pareigybės aprašyme nenustatytos funkcijos, įprastą darbo krūvį viršijančią veiklą, kai yra padidėjęs darbų mastas, atliekant pareigybės aprašyme nustatytas funkcijas, neviršijant nustatytos darbo laiko trukmės, funkcijų, papildomą užduočių (funkcijų) vykdymą, įgyvendinant ES ar kitų fondų finansuojamus projektus ir / ar programas; laikinai nesančio darbuotojo funkcijų vykdymą, skatinamųjų paslaugų teikimą ir profilaktinių programų vykdymą, patirtas važiavimo išlaidas ir pan.; 
8.5. premijos ir vienkartinės piniginės išmokos – darbo užmokesčio sudedamoji dalis, kuri gali būti mokama šio Aprašo nustatytais atvejais;
8.6. darbo laikas - bet koks laikas, kurio metu darbuotojas yra darbdavio žinioje ir atlieka pareigas pagal darbo sutartį;
8.7.  kasmetinės atostogos - laisvas laikas nuo darbo, suteikiamas darbuotojui pailsėti, mokant jam atostoginius;
8.8.  nekvalifikuotas darbas - darbas, kuriam atlikti nekeliami jokie specialūs kvalifikaciniai įgūdžiai ar profesiniai gebėjimai;
8.9.  viršvalandžiai - laikas, kada darbuotojas dirba viršydamas darbo laiko režimo jam nustatyto darbo dienos (pamainos) ar apskaitinio laikotarpio bendrą darbo laiko trukmę.

II SKYRIUS
ĮSTAIGOS DARBUOTOJŲ DARBO UŽMOKESČIO STRUKTŪRA

9. Įstaigos darbuotojų darbo užmokestis ( DU ) apskaičiuojamas pagal formulę: DU = A+P.  
9.1. pagrindinis darbo užmokestis (A) atitinka darbo užmokesčio pastoviąją dalį (Ap). 
9.1.1. pastovioji dalis  (Ap) apskaičiuojama pagal formulę:  Ap = B x Kp, kur: B – darbo užmokesčio bazinis dydis, Kp – pastoviosios dalies koeficientas.  
Darbo užmokesčio apskaičiavimui naudojamas bazinis dydis prilyginamas praėjusių metų Vyriausybės nustatytai minimaliajai mėnesinei algai (MMA) ir taikomas 12 (dvylika) mėnesių, pradedant jį taikyti nuo kalendorinių metų pradžios t. y. nuo sausio 1 d. Pastoviosios dalies koeficientas (Kp), nustatomas pagal darbuotojo profesinę grupę (1 priedas); 
9.2. papildomas darbo užmokestis (P): 
9.2.1. priemokos (P1); 
9.2.2. premijos ir vienkartinės piniginės išmokos (P2 ); 
10. Darbuotojui, kuriam darbo sutartyje nurodyta Lietuvos Respublikos Vyriausybės nustatyta MMA, darbo užmokesčio pastoviosios dalies koeficientas darbo užmokesčio apskaičiavimui netaikomas.


III SKYRIUS
ĮSTAIGOS DARBUOTOJŲ PROFESINĖS GRUPĖS IR PAGRINDINIO DARBO UŽMOKESČIO PASTOVIOSIOS DALIES NUSTATYMAS

11. Pagrindinio darbo užmokesčio pastoviosios dalies koeficientas Įstaigos darbuotojui nustatomas pagal darbuotojo profesinę grupę, vadovaujantis 2024 m. lapkričio 4 d. Lietuvos nacionalinės sveikatos sistemos šakos kolektyvinės sutarties Nr. S-229 nuostatomis (1 priedas). 
12. Įstaigos  gydytojų pagrindinio darbo užmokesčio pastoviosios dalies dydis priklauso nuo atsakomybės lygio, kuris priklauso nuo veiklos specifikos (teikiamų sveikatos priežiūros paslaugų profilių grupės). 
13. Darbuotojams pagrindinio darbo užmokesčio pastovioji dalis apskaičiuojama laikantis šių taisyklių:
13.1. mažiausia gydytojo pagrindinio darbo užmokesčio pastovioji dalis negali būti mažesnė, kaip B x Kp, kur Kp lygus 2,5.
13.2. nurodytoms profesinėms grupėms pagrindinio darbo užmokesčio pastovioji dalis nustatoma pagal proporcijas, kurios įvertinus profesinę grupę, apskaičiuojamos imant atskaitos dydžiu mažiausią gydytojo 1 etato Ap.
         13.3. Įstaigos vyriausiasis gydytojas žemiau išvardintiems darbuotojams pagal profesinę kvalifikaciją (profesines grupes), nustato pagrindinio darbo užmokesčio pastoviosios dalies dydį, kuris negali būti mažesnis kaip:
         13.3.1. gydytojams - 100 %;
         13.3.2. gydytojams odontologams - 80 %;
         13.3.3. technines, ekonomines funkcijas vykdančiam personalui, medicinos psichologams, socialiniams darbuotojams ir kitiems sveikatos priežiūros specialistams su aukštuoju išsilavinimu - 80 %;
          13.3.4. slaugytojams ir akušeriams su aukštuoju universitetiniu išsilavinimu - 80 %;
13.3.5.  slaugytojams ir akušeriams su aukštuoju neuniversitetiniu ar aukštesniuoju išsilavinimu -70 %;
13.3.6. technines, ekonomines funkcijas vykdančiam personalui, socialiniams darbuotojams ir kitiems sveikatos priežiūros specialistams su aukštuoju neuniversitetiniu ar aukštesniuoju išsilavinimu - 60 %.
14. Darbuotojų pagrindinio darbo užmokesčio pastoviosios dalies koeficientas (Kp) gali būti perskaičiuojamas Įstaigos vyriausiojo gydytojo įsakymu, vadovaujantis Lietuvos Respublikos Vyriausybės nutarimais, Sveikatos apsaugos ministro ir / ar Valstybinės ligonių kasos prie Sveikatos apsaugos ministerijos direktoriaus įsakymais.

IV SKYRIUS
ĮSTAIGOS VYRIAUSIOJO GYDYTOJO DARBO APMOKĖJIMAS

	15. Įstaigos vyriausiojo gydytojo  mėnesinis darbo užmokestis susideda iš pastoviosios ir kintamosios darbo užmokesčio dalių. 
	16. Įstaigos vyriausiojo gydytojo mėnesinį darbo užmokestį nustato Įstaigos savininko teises ir pareigas įgyvendinanti institucija arba visuotinis dalininkų susirinkimas vadovaudamasis Lietuvos Respublikos sveikatos priežiūros įstaigų įstatymo 151 straipsniu (toliau – SPĮĮ).

V SKYRIUS
 PRIEMOKŲ SKYRIMO  TVARKA
	17. Įstaigos darbuotojams  priemokos gali būti skiriamos Įstaigos vyriausiojo gydytojo įsakymu, vadovaujantis Lietuvos Respublikos darbo kodeksu, šiuo Aprašu, atsižvelgiant į sutarčių su Valstybine ligonių kasa vertę, iš kitų šaltinių gaunamas lėšas, darbo užmokesčio fondo normatyvą, Įstaigos finansinę padėtį.
	18. Darbuotojams priemokos (P1) gali būti skiriamos už: 
	18.1. konkrečios profesijos ir kvalifikacijos darbuotojų poreikį Įstaigai ir paklausą darbo rinkoje;  
	18.2. įprastą darbo krūvį viršijančią veiklą, kai yra padidėjęs darbų mastas, atliekant    pareiginiuose nuostatuose nustatytas funkcijas, neviršijant nustatytos darbo laiko trukmės; 
	18.3. laikinai nesančio darbuotojo funkcijų vykdymą (darbuotojo nedarbingumo, nemokamų atostogų metu ar pan.), nurodant už kokį laikotarpį ir už kokias laikinai nesančio darbuotojo funkcijas mokama priemoka, mokamas ne mažesnis kaip 30 proc. pavaduojančio darbuotojo vidutinio mėnesinio darbo užmokesčio priedas už faktiškai padidėjusį krūvį; 
	18.4. mentoriui už darbą su studentais ir rezidentais; 
	18.5.  už atliktas skatinamąsias  pirminės sveikatos priežiūros paslaugas skiriama  50 proc. SAM nustatyto paslaugos įkainio.
	18.6. skubių, svarbių, sudėtingų darbų vykdymą, atsiradusių dėl nenumatytų aplinkybių. 
	19. Aprašo 17 punkte nurodytų priemokų konkrečius dydžius (eurais arba procentais) kiekvienu atveju nustato Įstaigos vyriausiasis gydytojas, tačiau šis dydis negali būti mažesnis nei 10 procentų pagrindinio darbo užmokesčio pastoviosios dalies, o jų suma negali viršyti 100 procentų pagrindinio darbo užmokesčio pastoviosios dalies. 
	20. Priemokos gali būti mažinamos ar panaikinamos: 
	20.1. pasibaigus priemokos skyrimo pagrindui; 
20.2. pablogėjus darbuotojo darbo rezultatams; 
	20.3. už dokumentų rengimo taisyklių ir/ar terminų pažeidimus; 
	20.4. už darbo drausmės pažeidimus;
	20.5. neturint lėšų.

VI SKYRIUS
[bookmark: bookmark8][bookmark: bookmark9]MOKĖJIMAS UŽ DARBĄ POILSIO IR ŠVENČIŲ DIENOMIS, VIRŠVALANDINĮ DARBĄ IR DARBĄ, KAI YRA NUKRYPIMŲ NUO NORMALIŲ DARBO SĄLYGŲ 
21. Darbuotojų darbo ir poilsio laiką reglamentuoja LR darbo kodeksas.
22. Už darbą poilsio dieną, kuri nenustatyta pagal darbo (pamainos) grafiką, mokamas ne mažesnis kaip dvigubas darbuotojo darbo užmokestis.
23. Už darbą švenčių dieną mokamas ne mažesnis kaip dvigubas darbuotojo darbo užmokestis;
24. Už darbą naktį mokamas ne mažesnis kaip pusantro darbuotojo darbo užmokesčio dydžio užmokestis;
25. Už viršvalandinį darbą mokamas ne mažesnis kaip pusantro darbuotojo darbo užmokesčio dydžio užmokestis. Už viršvalandinį darbą poilsio dieną, kuri nenustatyta pagal darbo (pamainos) grafiką, ar viršvalandinį darbą naktį mokamas ne mažesnis kaip dvigubas darbuotojo darbo užmokestis, o už viršvalandinį darbą švenčių dieną - ne mažesnis kaip du su puse darbuotojo darbo užmokesčio dydžio užmokestis;
	26. Darbuotojo prašymu darbo poilsio ar švenčių dienomis laikas ar viršvalandinio darbo laikas, padauginti iš 22 - 25 punktuose nustatyto atitinkamo dydžio, gali būti pridedami prie kasmetinių atostogų laiko.
	27. Darbuotojui už darbą, kai yra nukrypimų nuo normalių darbo sąlygų, taip pat kai padidinamas darbuotojo darbo mastas, mokamas padidintas, palyginti su normaliomis darbo sąlygomis, darbo užmokestis, nurodytas LR darbo kodekso 139 straipsnio 4 dalyje. Konkretūs apmokėjimo dydžiai nustatomi darbo sutartyse. 
28. Darbuotojų darbo laiko nukrypimai fiksuojami darbo laiko apskaitos žiniaraštyje.

VII SKYRIUS
DARBUOTOJŲ  SKATINIMO  TVARKA 

	29. Premijos ir vienkartinės piniginės išmokos gali būti skiriamos darbuotojų skatinimui, vadovaujantis Lietuvos  Respublikos  darbo kodeksu, atsižvelgiant į paslaugų teikimo ir apmokėjimo sutarčių su Valstybine ligonių kasa vertę, iš kitų  šaltinių gaunamas lėšas ir neviršijant patvirtinto darbo užmokesčio fondo normatyvo, bei atsižvelgiant į Įstaigos finansines galimybes.
	30. Šios  išmokos skiriamos  Įstaigos vyriausiojo gydytojo  įsakymu šiais atvejais: 
	30.1. už labai gerus Įstaigos veiklos rezultatus kalendoriniais metais; 
	30.2. už  atliktas svarbias vienkartines užduotis, iki 50 proc. darbuotojo pareiginio darbo užmokesčio. 
	31.   Įstaigos vyriausiajam gydytojui premijas, vienkartines pinigines išmokas ir kitas pagal esmę panašias skatinimo išmokas skiria tik savininko teises ir pareigas įgyvendinantis subjektas (ar jo įgaliotas asmuo). Įstaigos vyriausiasis gydytojas negali pasirašyti įsakymų, susijusių su jam pačiam skiriamomis išmokomis, ir privalo laikytis nusišalinimo reikalavimų. 
	32. Premija negali būti skiriama darbuotojui, kuriam per paskutinius 6 mėnesius buvo paskirta drausminė nuobauda. 

VIII SKYRIUS
PAŠALPŲ  SKYRIMO  TVARKA

	33.  Įstaigos darbuotojams, kurių materialinė būklė tapo sunki, dėl jų pačių ligos, artimųjų – sutuoktinio, partnerio, tėvų, vaikų (įvaikių) taip pat išlaikytinių, kurių globėju nustatyta tvarka yra paskirtas darbuotojas, ligos  ar mirties atveju, pašalpa  gali būti  skiriama:   
	33.1. iki 1 minimalios mėnesinės algos (toliau - MMA) dydžio pašalpa mirus darbuotojui; 
	33.2. iki 1 MMA dydžio pašalpa mirus  33 punkte nurodytiems artimiems asmenims, 
	33.3. iki 1 MMA dydžio pašalpa kitais atvejais ir aplinkybėmis, apsunkinančiomis darbuotojo materialinę būklę. 
	34.  Pašalpa skiriama ir  mokama atsižvelgiant į Įstaigos finansinę padėtį, esant motyvuotam darbuotojo prašymui ir pridedant aplinkybes patvirtinančius  dokumentus (darbuotojo artimo asmens  mirties liudijimo kopiją, sveikatos priežiūros įstaigos pažymą apie sveikatos būklę). Mirus darbuotojui, atsižvelgus į šeimos narių pateiktą prašymą  ir prie jo pridėtą mirties liudijimo kopiją, pašalpa išmokama mirusiojo šeimos nariams (sutuoktiniui, vaikui (įvaikiui), motinai, tėvui). 

IX SKYRIUS
DARBO UŽMOKESČIO APSKAIČIAVIMO TVARKA IR MOKĖJIMO TERMINAI

	35.  Įstaigos darbuotojams, įskaitant dirbančius už valandinį atlygį, darbo užmokestis mokamas pagal darbo laiko apskaitos žiniaraščius. 
	36. Darbuotojai, atsakingi už darbo laiko kontrolę ir žiniaraščio pildymą, pateikia darbo laiko apskaitos žiniaraščius vyriausiajam finansininkui pasibaigus mėnesiui kito mėnesio pirmą darbo dieną. 
	37. Darbo užmokestis darbuotojui mokamas ne rečiau kaip du kartus per mėnesį, o esant rašytiniam darbuotojo prašymui – kartą per mėnesį. Darbo užmokestis darbuotojui išmokamas už praėjusį mėnesį, ne vėliau kaip iki einamojo mėnesio 10 d. 
	38.  Atostoginiai darbuotojams išmokami ne vėliau kaip paskutinę darbo dieną prieš kasmetinių atostogų pradžią. Įprasta darbo užmokesčio mokėjimo tvarka atostoginiai gali būti mokami esant darbuotojo rašytiniam prašymui. 
	39. Skaičiuojant vidutinį darbo užmokestį vadovaujamasi Lietuvos Respublikos Vyriausybės patvirtintu Darbuotojų vidutinio darbo užmokesčio skaičiavimo tvarkos aprašu. 
	40. Informaciją apie priskaitytą ir išmokėtiną darbo užmokestį bei išskaičiuojamus gyventojų pajamų ir socialinio draudimo, pensijų, sveikatos draudimo bei kitus mokesčius Įstaigos vyriausiasis finansininkas darbuotojams pateikia atsiskaitymo lapeliuose, juos išsiunčiant į darbuotojo pateiktą elektroninį paštą arba rašytiniu būdu (esant atskiram darbuotojo prašymui). Darbuotojams pateikiama detali apskaičiuoto darbo užmokesčio informacija, nurodant jo pagrindinį darbo užmokestį, visas priemokas, premijas ir vienkartines pinigines išmokas.
	41. Darbo užmokestis pervedamas į darbuotojų sąskaitas kredito įstaigose. Įstaigos darbuotojas turi teisę pasirinkti kredito įstaigą, į kurią jo pageidavimu bus pervedamas darbo užmokestis. 
	42.  Vienam darbuotojui darbo užmokestis gali būti pervedamas tik į vieną kredito įstaigos sąskaitą. Kiekvienas darbuotojas privalo raštu informuoti vyriausiąjį finansininką apie tai, į kokią kredito įstaigą bus pervedamas jo darbo užmokestis, nurodant pavadinimą ir sąskaitos numerį. 
	43. Kiekvienas darbuotojas Įstaigos vyriausiajam finansininkui privalo pateikti prašymą dėl neapmokestinamojo pajamų dydžio (toliau – NPD) taikymo, jeigu pageidauja, kad NPD būtų taikomas ir dėl papildomo NPD. Kartu privaloma pateikti dokumentus, įrodančius, jog būtent šį dydį priklauso  taikyti. Taip pat darbuotojas privalo pateikti prašymą nutraukti NPD taikymą, tuo atveju, kai pageidauja, kad NPD nebūtų taikomas.                   
	44. Įstaigos darbuotojams, išvykusiems į stažuotę, kvalifikacijos kėlimą darbo metu paliekama darbo vieta (pareigos) ir nustatytas darbo užmokestis. 
	45. Įstaigos darbuotojams, nurodytiems vykti į komandiruotes, garantuojama, kad per visą komandiruotės laiką paliekama darbo vieta (pareigos) ir nustatytas darbo užmokestis. Be to, jiems mokami dienpinigiai ir kompensuojamos su komandiruote susijusios išlaidos vadovaujantis Lietuvos Respublikos Vyriausybės nustatyta tvarka. 
	46. Įstaigos darbuotojams mokama 62,06 proc. vidutinio darbo užmokesčio ligos pašalpa, bet ne mažesnė, nei teisės aktuose nustatyta darbdavio mokama ligos pašalpa už dvi pirmąsias kalendorines nedarbingumo dienas, sutampančias su darbuotojo darbo grafiku (išskyrus Lietuvos Respublikos Vyriausybės nustatytus atvejus). 
	47. Išskaitos iš darbuotojo darbo užmokesčio gali būti daromos: 
	47.1. grąžinti perduotoms ir darbuotojo nepanaudotoms pagal paskirtį darbdavio pinigų sumoms; 
	47.2. grąžinti sumoms, permokėtoms dėl skaičiavimo klaidų; 
	47.3. atlyginti žalai, kurią darbuotojas dėl savo kaltės padarė darbdaviui; 
	47.4. išieškoti atostoginiams už suteiktas atostogas, viršijančias įgytą teisę į visos trukmės ar dalies kasmetines atostogas, darbo sutartį nutraukus darbuotojo iniciatyva be svarbių priežasčių arba dėl darbuotojo kaltės darbdavio iniciatyva. 
	48. Pasibaigus darbuotojo darbo sutarčiai, visos darbuotojo su darbo santykiais susijusios išmokos išmokamos ne vėliau kaip iki darbo santykių pabaigos, nebent šalys susitaria, kad su darbuotoju bus atsiskaityta ne vėliau kaip per dešimt darbo dienų. 

X SKYRIUS
DARBO UŽMOKESČIO PERŽIŪRĖJIMAS

	49.   Įstaigos darbuotojų darbo užmokestis peržiūrimas ne rečiau kaip kartą per metus  ir kiekvieną kartą pasikeitus taikytinoms kolektyvinės sutarties ar teisės aktų nuostatoms.
	50.   Įstaigos darbuotojų darbo užmokestis gali būti didinamas šiais būdais: 
	50.1. didėjant baziniam dydžiui, didėja pagrindinio darbo užmokesčio pastovioji dalis; 
	50.2. peržiūrint darbo užmokesčio pastoviosios dalies koeficientus; 
	50.3. skiriant priemokas. 

XI SKYRIUS
BAIGIAMOSIOS NUOSTATOS

	51.  Naujai patvirtintas pareigybes užimančių darbuotojų pastoviosios dalies dydį nustato Įstaigos vyriausiasis gydytojas, vadovaudamasis Apraše nustatytais pagrindinio darbo užmokesčio pastoviosios dalies koeficientais.  
	52.  Aprašas vienos iš šalių pageidavimu gali būti peržiūrimas, o šalims sutarus – keičiamas ir papildomas Įstaigos vyriausiojo gydytojo įsakymu suderinus su Įstaigos Stebėtojų taryba ir  Darbo taryba. 
	53.  Darbo užmokesčio fondo dydis negali viršyti Įstaigos vyriausiojo gydytojo patvirtinto normatyvo. 
	54.  Informacija apie darbuotojo darbo užmokestį teikiama ir skelbiama tik įstatymo numatytais   atvejais arba darbuotojui sutikus.                                              
                                                                                          VšĮ Sedos pirminės sveikatos priežiūros centro                                                                                       
                                                                                        darbuotojų darbo apmokėjimo tvarkos aprašo
                              1 priedas 

PAGRINDINIO DARBO UŽMOKESČIO PASTOVIOSIOS DALIES KOEFICIENTŲ
INTERVALAI VIENAM ETATUI
	Eil. Nr.
	Darbuotojo kategorija
	Pagrindinio darbo užmokesčio pastoviosios dalies koeficientų intervalas

	1. 
	Vyriausiasis gydytojas
	Darbo užmokestį nustato Savivaldybės meras

	1. 
	Vyriausiojo gydytojo pavaduotojas gydymui
	2,5-3,0

	1. 
	Šeimos gydytojas
	  2,5-10,0

	1. 
	Gydytojas odontologas
	  2,0-11,0

	1. 
	Vaikų gydytojas
	2,5-8,0

	1. 
	Gydytojas terapeutas
	2,5-3,0

	1. 
	Gydytojas chirurgas
	2,5-5,0

	1. 
	Gydytojas akušeris ginekologas
	    6,51-10,0

	1. 
	Palaikomojo gydymo ir slaugos skyriaus gydytojas
	                    2,5-7,0

	1. 
	Akušeris
	 1,75-3,0

	1. 
	Medicinos psichologas
	  6,0-10,0

	1. 
	Vyriausiasis socialinis darbuotojas
	2,0-4,0

	1. 
	Atvejo vadybininkas
	1,9-4,0

	1. 
	Socialinis darbuotojas
	  1,75-3,0

	1. 
	Bendrosios  praktikos slaugytojas
	  1,75-3,0

	1. 
	Gydytojo odontologo padėjėjas
	1,5-3,0

	1. 
	Biomedicinos technologas
	2,0-4,0

	1. 
	Užimtumo specialistas
	1,5-3,0

	1. 
	Slaugytojo padėjėjas
	  1,25-3,0

	1. 
	Dietistas
	1,5-3,0

	1. 
	Kineziterapeutas
	2,0-4,0

	1. 
	Masažuotojas
	1,5-3,0

	1. 
	Vyriausiasis finansininkas
	3,2-5,0

	1. 
	Finansininkas
	2,0-4,0

	1. 
	Kasininkas 
	1,5-3,0

	1. 
	Personalo inspektorius
	1,5-3,0

	1. 
	Vyriausioji slaugytoja
	2,0-3,0

	1. 
	Apylinkės administratorius
	1,5-3,0

	1. 
	Ūkio dalies vedėjas
	2,0-3,0

	1. 
	Sveikatos statistikas
	1,5-3,0

	1. 
	Dezinfekuotojas
	1,5-3,0

	1. 
	Ūkio reikalų tvarkytojas
	MMA

	1. 
	Santechnikas
	1,0-3,0

	1. 
	Valytojas
	MMA

	1. 
	Virėjas
	1,0-3,0

	1. 
	Virtuvės pagalbinis darbininkas
	MMA

	1. 
	Vairuotojas
	1,0-3,0

	1. 
	Psichologas
	1,5-3,0

	1. 
	Maisto išdavėjas
	MMA

	1. 
	Maisto sandėlininkas
	1,0-3,0

	1. 
	Kiemsargis
	MMA

